Ootused septembriga võrreldes küll kolme punkti võrra kukkusid - 75 - kuid on panga hinnangul siiski väga kõrgel tasemel, mis viitab, et ekspedeerijate kaubamahud näitavad tänavu viimases kvartalis kasvu.
Regiooniti vaadates tegi kuuga suurima hüppe Ida-Euroopa firmade hinnan (37 punktilt 65), samuti Inglismaa (56 punktilt 73). Veoviisiti võttes on optimistlikumad lennukaubaga tegelejad (40 punktil 71).
Riigiti on kõige optimistlikumad tuleviku suhtes Rootsi ettevõtted, indeksi väärtus neil 83 punkti. Hetkeolukorda hindasid parimaks Norra veovahendajad (79 punkti).
Panga hinnangul tuleb tänavu neljas kvartal tugev, teisalt võib järgmise aasta esimeses pooles oodata kriitilisemat aega, mille põhjuseks varude lõppemine ning kaubavahetust peaks käima vedama taastuv majandus.
Indeks pandi kokku 152 kaubavahendajat küsitledes. Vastata paluti kahele küsimusele: milline oli firma käideldud kaubamaht täna võrreldes kahe kuu tagusega ja kuidas muutuvad kaubamahud järgmise kahe kuu jooksul.
Vastused pandi indeksi skaalale, mis ulatub nullist sajani. Indeksi väärtus üle 50 punkti näitab mahtude kasvu.
37% vastanuist vahendasid maanteevedusid, kolmandik merevedusid. Riigiti oli enim vastajaid Taanist (22%), Ida-Euroopa vedajate osakaal moodustas 14%.